open-index/open-wikipedia-markdown huggingface dataset:
Ανδρέας Γκοντζάγκα

O **Ανδρέας**, ιταλ. *Andrea*, ( ; - 1686) από τον Οίκο των Γκοντζάγκα, ήταν κόμης του Σαν Πάολο (1626-86).

## Βιογραφία
Ήταν ο τρίτος γιος του Φερράντε Β΄ δούκα της Γκουαστάλα και του Αμάλφι και της Βιττόρια Ντόρια, κόρης του Τζοβάννι-Αντρέα ναυάρχου της Γένουας, ναυάρχου της Ισπανίας και μέλος του Βασιλικού Συμβουλίου της Ισπανίας.

Αδέλφια του ήταν ο Βικέντιος αντιβασιλιάς της Καταλωνίας και η Ζηνοβία, σύζυγος του ντον Τζοβάνι Ταλιαβία ντ' Αραγκόνα, δούκα της Τερανόβα. Το 1630 απεβίωσε ο πατέρας του και τον διαδέχθηκε ο μεγαλύτερος αδελφός του Καίσαρ Β΄. Το 1626 αγόρασε από τον πατέρα του τα φέουδα του Σαν Πάολο ντι Τζιβιτάτε, Σερακαπριόλα και Κιέουτι, που βρισκόταν στην επικράτεια της Νάπολης, γενόμενος κόμης του Σαν Πάολο.

Απεβίωσε το 1686 και τον διαδέχθηκαν οι γιοί του, πρώτα ο Ιωάννης και έπειτα ο Βικέντιος ως κόμητες του Σαν Πάολο. Ο Βικέντιος αργότερα έγινε δούκας της Γκουαστάλα.

## Οικογένεια
Νυμφεύτηκε τη Λάουρα Κρισπιάνο, από τον Οίκο των μαρκησίων της Φουζάρα και είχε τέκνα:
* Ιωάννης, κόμης του Σαν Πάολο.
* Βικέντιος 1634-1714, κόμης του Σαν Πάολο, δούκας της Γκουαστάλα.

## Πρόγονοι

## Πηγές
*

Κατηγορία:Οίκος των Γκοντζάγκα
Βικέντιος Γκοντζάγκα

Το όνομα **Βικέντιος Γκοντζάγκα** μπορεί να σχετίζεται με κάποιο από τα παρακάτω πρόσωπα:

*Βικέντιος Α΄ Γκοντζάγκα (1562-1612). Ιταλός ευγενής, δούκας της Μάντοβας και δούκας του Μονφεράτου.
*Βικέντιος Β΄ Γκοντζάγκα (1594-1627). Ιταλός ευγενής, δούκας της Μάντοβας και δούκας του Μονφεράτου, γιος του Βικεντίου Α΄.
*Βικέντιος Γκοντζάγκα Ντόρια (1602-1694). Ιταλός στρατιωτικός που διετέλεσε αντιβασιλιάς της Καταλωνίας, της Βαλένθια και της Σικελίας.
Βικέντιος της Γκουαστάλα

O **Βικέντιος**, ιταλ. *Vincenzo*, (1634 - 28 Απριλίου 1714) από τον Οίκο των Γκοντζάγκα, ήταν δούκας της Γκουαστάλα (1692-1714).

## Βιογραφία
Ήταν γιος του Ανδρέα κόμη του Σαν Πάολο και της Λάουρα Κρισπιάνο. 

Το 1678 ο εξάδελφός του Φερράντε Γ΄ Γκοντζάγκα δούκας της Γκουαστάλα απεβίωσε χωρίς άρρενα απόγονο και τον διαδέχθηκε η πρώτη κόρη του Άννα-Ισαβέλλα με τον σύζυγό της Φερδινάνδο-Κάρολο Γκοντζάγκα δούκα της Μάντουα. Το 1692 όμως ο επικυρίαρχος του δουκάτου Λεοπόλδος Α΄ των Αψβούργων-Αυστρίας παρενέβη και το απέδωσε στον Βικέντιο και τη σύζυγό του Μαρία-Βικτόρια, δεύτερη κόρη του Βερράντε Γ΄.

Απεβίωσε το 1714 και τον διαδέχθηκαν οι γιοί του, πρώτα ο Αντώνιος-Φερδινάνδος, που απεβίωσε άτεκνος και έπειτα ο Ιωσήφ.
## Οικογένεια
Νυμφεύτηκε πρώτα την Πόρτσια Γκουίντι, κόρη του Νικόλα μαρκησίου του Μπάγκνο και του Μοντεμπέλο· δεν απέκτησαν απογόνους.

Έπειτα έκανε δεύτερο γάμο με τη Μαρία Βικτώρια Γκοντζάγκα, κόρη του εξαδέλφου του Φερράντε Γ΄ δούκα της Γκουαστάλα και είχε τέκνα:
* Ελεονώρα Λουίζα 1686-1742, παντρεύτηκε τον Φραγκίσκο Μαρία των Μεδίκων δούκα του Ρόβερε και του Μοντεφέλτρο.
* Αντώνιος Φερδινάνδος 1687-1729, δούκας της Γκουαστάλα.
* Ιωσήφ 1690-1746, δούκας της Γκουαστάλα.

## Πρόγονοι

## Υποσημειώσεις

## Πηγές
*

Κατηγορία:Οίκος των Γκοντζάγκα
Assert.h

__NOEDITSECTION__

Αυτό το αρχείο κεφαλίδα περιέχει μακροεντολές που βοηθούν στην αναγνώριση και τον εντοπισμό λογικών λαθών (bugs) που μπορεί να υπάρχουν στον κώδικα.

## assert()
Η μόνη μακροεντολή που απαιτείται από την ANSI C για αυτό το αρχείο.

### Παράμετροι
Μια οποιαδήποτε λογική έκφραση ή ένας ακέραιος αριθμός.

### Επιστροφή
Δεν επιστρέφει τίποτα.

### Παρενέργειες
Εάν η έκφραση είναι λανθασμένη ή ο ακέραιος είναι μηδέν, τότε εμφανίζει κάποιο κατάλληλο μήνυμα στο stderr και αμέσως μετά καλεί την abort(). Αν έχει οριστεί το NDEBUG πριν από τη συμπερίληψη του αρχείου αυτού στο πρόγραμμα, τότε η συγκεκριμένη μακροεντολή αγνοείται τελείως.

## Βιβλιογραφία
Prentice Hall - The C Programming Language- Brian W. Kernighan, Dennis M. Ritchie, 2nd ed.

Κατηγορία:Βιβλιοθήκες υπολογιστών
Αντώνιος Φερδινάνδος της Γκουαστάλα

O **Αντώνιος-Φερδινάνδος**, ιταλ. *Antonio Ferrante*, (9 Δεκεμβρίου 1687 - 16 Απριλίου 1729) από τον Οίκο των Γκοντζάγκα, ήταν δούκας της Γκουαστάλα (1714-1729).

## Βιογραφία
Ήταν ο πρωτότοκος γιος του Βικέντιου δούκα της Γκουαστάλα και της Μαρίας-Βικτορίας Γκοντζάγκα, κόρης του Φερράντε Γ΄ δούκα της Γκουαστάλα.

Αδελφή του ήταν η Ελεονώρα Λουίζα, σύζυγος του Φραγκίσκου Μαρία των Μεδίκων.
Θέλησε να νυμφευτεί τη Μαρία Καρολίνα Σομπιέσκι, εγγονή του Ιωάννη Γ΄ της Πολωνίας, αλλά αυτή αρνήθηκε. Τελικά νυμφεύτηκε τη Μαργαρίτα Τσεζαρίνι, και έπειτα τη Θεοδώρα του Έσσε-Ντάρμστατ.

Απεβίωσε από ατύχημα το 1729 άτεκνος, και τον διαδέχθηκε ο νεότερος αδελφός του Ιωσήφ.

## Πρόγονοι

## Οικογένεια
Νυμφεύτηκε πρώτα τη Μαργαρίτα Τσεζαρίνι.

Το 1727 έκανε δεύτερο γάμο με τη Θεοδώρα του Έσσε, κόρη του Φιλίππου πρίγκιπα του Έσσε-Ντάρμστατ. Δεν απέκτησε απογόνους ούτε από αυτόν τον γάμο.

## Υποσημειώσεις


## Πηγές
*

Κατηγορία:Οίκος των Γκοντζάγκα
Κατηγορία:Δούκες της Γκουαστάλα
Εμπόδια (ταινία)

Το ***Εμπόδια*** (πρωτότυπος τίτλος: ***Fences***) είναι αμερικανική δραματική ταινία του 2016 σε σκηνοθεσία του Ντένζελ Ουάσινγκτον. Το σενάριο είναι βασισμένο στο ομώνυμο θεατρικό έργο του Όγκαστ Ουίλσον.

## Πλοκή
Στο Πίτσμπεργκ τη δεκαετία του 1950, ο Τρόι Μάξον είναι παντρεμένος με τη Ρόουζ και έχουν ένα γιο, τον Κόρι. Επίσης, έχει και έναν γιο 35 χρόνων, τον Λάιονς, τον οποίο δεν μεγάλωσε, γιατί έμεινε στη φυλακή 15 χρόνια. O Τρόι δουλεύει στη συγκομιδή σκουπιδιών με τον φίλο του Τζιμ, που τον ξέρει από τη φυλακή. Ο αδερφός του, Γκέιμπι, τραυματίστηκε σοβαρά στον πόλεμο και από τότε έχει ένα είδος ψυχικής διαταραχής.

Ο Τρόι συμπεριφέρεται αρκετά αυταρχικά στα παιδιά τους και υπάρχει απόσταση μεταξύ τους. Δεν δίνει χρήματα στον Λάιονς, ενώ απαγορεύει στον Κόρι να γίνει παίκτης του αμερικάνικου ποδοσφαίρου

Μία μέρα, του ανακοινώνουν ότι πήρε προαγωγή, καθώς πλέον θα είναι οδηγός του απορριμματοφόρου, κάτι που είναι δύσκολο για έναν μαύρο στο Πίτσμπεργκ. Επίσης, ο Γκέιμπι κλείνεται σε άσυλο, λόγω διατάραξης της κοινής ησυχίας.

O Τζιμ ανακαλύπτει πως ο Τρόι απατά τη Ρόουζ με μία γυναίκα που γνώρισε στο μπαρ, την Αλμπέρτα, και του λέει να προσέχει. Ωστόσο, ο Τρόι αναγκάζεται να αποκαλύψει την κρυφή του σχέση, όταν η Αλμπέρτα μείνει έγκυος. Από τότε, ο Τρόι και η Ρόουζ συνεχίζουν να μένουν μαζί, όμως έχουν ψυχρανθεί.

Η Αλμπέρτα γεννάει ένα κορίτσι, όμως η ίδια πεθαίνει στη γέννα. Το κορίτσι, η Ρεϊνέλ, μεγαλώνει με τον Τρόι και τη Ρόουζ, η οποία το έχει σαν παιδί της, όμως λέει στον Τρόι πως πλέον δεν τον θεωρεί σύζυγό της. 

Μετά από λίγα χρόνια, ο Τρόι πεθαίνει από την καρδιά του και ο Κόρι, που έχει γίνει πεζοναύτης, αρνείται να παρευρεθεί στην κηδεία του. Αλλάζει γνώμη, όταν μιλά με τη Ρεϊνέλ, Επίσης, ο Γκέιμπι παίρνει άδεια από το άσυλο να παραστεί και αυτός. Στο τέλος, μία ηλιαχτίδα φωτίζει την οικογένεια και όλοι αισθάνονται ευτυχείς.

## Διανομή

## Βραβεία/Διακρίσεις
Στα 89α βραβεία Όσκαρ κέρδισε στην κατηγορία του Β' Γυναικείου ρόλου (Βαϊόλα Ντέιβις), ενώ έλαβε άλλες 3 υποψηφιότητες: καλύτερης ταινίας, Α' Ανδρικού ρόλου (Ντένζελ Ουάσινγκτον), και πρωτότυπου σεναρίου.

Στις Χρυσές Σφαίρες του 2017 κέρδισε το βραβείο Β' Γυναικείου ρόλου (Βαϊόλα Ντέιβις), ενώ ήταν υποψήφια και στην κατηγορία καλύτερης δραματικής ταινίας.

Στα BAFTA του 2017 κέρδισε στην μόνη κατηγορία που ήταν υποψήφια, δηλαδή του Β' Γυναικείου ρόλου (Βαϊόλα Ντέιβις).

## Παραπομπές


## Εξωτερικοί σύνδεσμοι
*Επίσημη ιστοσελίδα
*''Εμπόδια'' στο IMDb

Κατηγορία:Ταινίες του 2016
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές δραματικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου
Κατηγορία:Ταινίες παραγωγής Paramount Pictures
Κατηγορία:Ταινίες σε παραγωγή Ντένζελ Ουάσινγκτον
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Ταινίες γυρισμένες στην Πενσυλβάνια
Ctype.h

__NOEDITSECTION__

Αυτό το αρχείο κεφαλίδα δηλώνει συναρτήσεις για τον έλεγχο χαρακτήρων. Όλες παίρνουν *int* σαν τη μόνη παράμετρο και επιστρέφουν *int*. Η παράμετρος πρέπει να είναι είτε EOF ή κάποιος χαρακτήρας ο οποίος χωράει σ' ένα *unsigned char*.

## Συναρτήσεις ελέγχου
Επιστρέφουν διάφορο του μηδενός (αληθές) αν το *c* είναι αυτό που ψάχνουν.

### isalnum(c)
: Επιστρέψει αληθές αν ο χαρακτήρας είναι γράμμα ή δεκαδικό ψηφίο.

### isalpha(c)
: Επιστρέφει αληθές αν ο χαρακτήρας είναι γράμμα.

### iscntrl(c)
: Επιστρέφει αληθές αν είναι *χαρακτήρας ελέγχου*.

### isdigit(c)
: Αληθές αν είναι δεκαδικό ψηφίο.

### isgraph(c)
: Αληθές για όλους τους εκτυπώσιμους χαρακτήρες πλην του κενού.

### islower(c)
: Αληθές αν είναι πεζό γράμμα.

### isprint(c)
: Αληθές για όλους τους εκτυπώσιμους χαρακτήρες μαζί με το κενό.

### ispunct(c)
: Αληθές αν είναι κάποιο σύμβολο( !, @, #, κτλ ).

### isspace(c)
: Αληθές αν είναι κάποιος χαρακτήρας στοίχισης, όπως το κενό, το tab, το newline κ.α.

### isupper(c)
: Αληθές αν είναι κεφαλαίο γράμμα.

### isxdigit(c)
: Αληθές αν είναι δεκαεξαδικό ψηφίο.

## Συναρτήσεις αλλαγής
Επιστρέφουν τον αλλαγμένο χαρακτήρα ή *c* αν ο χαρακτήρας δεν είναι αυτό που θέλουν.

### tolower(c)
: Παίρνει ένα χαρακτήρα και αν είναι κεφαλαίο γράμμα, επιστρέφει το αντίστοιχο πεζό γράμμα.

### toupper(c)
: Παίρνει ένα χαρακτήρα και αν είναι πεζό γράμμα, επιστρέφει το αντίστοιχο κεφαλαίο γράμμα.

## Βιβλιογραφία
Prentice Hall - The C Programming Language- Brian W. Kernighan, Dennis M. Ritchie, 2nd ed.

Κατηγορία:Βιβλιοθήκες υπολογιστών
Ιωσήφ της Γκουαστάλα

O **Ιωσήφ**, ιταλ. *Giuseppe*, (20 Μαρτίου 1690 – 16 Αυγούστου 1746) από τον Οίκο των Γκοντζάγκα, ήταν δούκας της Γκουαστάλα (1729-1746), ο τελευταίος από τον Οίκο των Γκοντζάγκα.

## Βιογραφία
Ήταν ο δευτερότοκος γιος του Βικέντιου δούκα της Γκουαστάλα και της Μαρίας-Βικτορίας Γκοντζάγκα, κόρης του Φερράντε Γ΄ δούκα της Γκουαστάλα. Αδελφή του ήταν η Ελεονώρα-Λουίζα, σύζυγος του Φραγκίσκου-Μαρία των Μεδίκων.

Το 1714 απεβίωσε ο πατέρας του και τον διαδέχθηκε ο μεγαλύτερος αδελφός του Αντώνιος-Φερδινάνδος ως δούκας της Γκουαστάλα, που όμως απεβίωσε το 1729 άτεκνος. Έτσι τον διαδέχθηκε ο Ιωσήφ ως δούκας της Γκουαστάλα. Κατά τη διάρκεια του Πολέμου της Πολωνικής Διαδοχής το δουκάτο του κατελήφθη από τους Γάλλους (1734-38).

Το 1746 ο Ιωσήφ απεβίωσε άτεκνος. Η Ιταλία ήταν πάλι πεδίο πολέμων, αυτή τη φορά του Πολέμου για την Αυστριακή Διαδοχή (1700-1748) και η Αυστρία, ως επικυρίαρχος του δουκάτου, το κατέλαβε (1746-48). Δύο έτη μετά, η Συνθήκη της Αίξ-Λα-Σαπέλ, συγχώνευσε το δουκάτο με το δουκάτο της Πάρμας και Πλακεντίας, τα οποία αποδόθηκαν στον Κάρολο Γ΄, μετέπειτα βασιλιά της Ισπανίας.

## Οικογένεια
Νυμφεύτηκε την Ελεονώρα του Σλέσβιχ-Χόλσταϊν, κόρη του Λεοπόλδου δούκα του Σλέσβιχ-Χόλσταϊν-Σόντερμπουργκ-Βήζενμπουργκ Δεν απέκτησε απογόνους.

## Πρόγονοι

## Υποσημειώσεις


## Πηγές
*

Κατηγορία:Οίκος των Γκοντζάγκα
Κατηγορία:Δούκες της Γκουαστάλα
Errno.h

Το **errno.h** είναι ένα αρχείο κεφαλίδας (αγγλικά: header file) στην τυπική βιβλιοθήκη της γλώσσας προγραμματισμού C. Πολλές συναρτήσεις της πρότυπης βιβλιοθήκης θέτουν δείκτες καταστάσεως αν προκύψει κάποιο σφάλμα κατά την ανάγνωση ή εγγραφή αρχείων και αν φτάσουν στο τέλος του αρχείου. Αυτό το αρχείο κεφαλίδας δηλώνει μερικές συναρτήσεις με τις οποίες μπορούμε να ελέγξουμε και να καθαρίσουμε αυτούς τους δείκτες. Επίσης, δηλώνει έναν ακέραιο errno, που μπορεί να εμπεριέχει περισσότερες πληροφορίες για το ποιο πρόσφατο σφάλμα.

## Σταθερές
Για χρήση με το errno.

* EDOM: Δείχνει ότι η παράμετρος κάποιας μαθηματικής συνάρτησης ήταν έξω από το πεδίο ορισμού της.

* ERANGE: Δείχνει ότι το αποτέλεσμα μιας μαθηματικής συνάρτησης δε γινόταν να χωρέσει στην τιμή που επιστράφηκε.

## Συναρτήσεις

### clearerr()

```c
void clearerr(FILE *stream);
```

: Καθαρίζει τους δείκτες σφάλματος και τέλος αρχείου του stream.

#### feof()

```c
int feof(FILE *stream)
```

: Αληθής αν έχει τεθεί ο δείκτης τέλους αρχείου του stream.

#### ferror()

```c
int ferror(FILE *stream)
```

: Αληθής αν έχει τεθεί ο δείκτης σφάλματος του stream.

#### perror()

```c
void perror(const char *s)
```

: Εμφανίζει το *s* και ένα άλλο μήνυμα λάθους που εξαρτάται από την υλοποίηση και τον ακέραιο errno, περίπου σαν:

```c
fprintf(stderr, "%s: %s\n", s, "error message");
```


## Παραπομπές

## Βιβλιογραφία

* Prentice Hall - The C Programming Language- Brian W. Kernighan, Dennis M. Ritchie, 2nd ed.

Κατηγορία:Βιβλιοθήκες υπολογιστών
Χαντίμ Σουλεϊμάν Πασάς

Ο **Χαντίμ Σουλεϊμάν Πασάς** (Οθωμανικά Τούρκικα: *خادم سلیمان پاشا*, Τούρκικη γλώσσα: *Hadım Süleyman Paşa*) (περ. 1467 - Σεπτέμβριος 1547), ήταν Οθωμανός πολιτικός και στρατιωτικός. Ήταν αντιβασιλέας της Οθωμανικής Αιγύπτου κατά τα έτη 1425 - 1435 και 1537 - 1538, καθώς και Μεγάλος Βεζίρης κατά τα έτη 1541 - 1544. Ο Χαντίμ Σουλεϊμάν, ήταν Ούγγρος ευνούχος.

Ως διοικητής της Αιγύπτου, συνόδεψε τον σουλτάνο Σουλεϊμάν Α΄ τον Μεγαλοπρεπή σε μία αποστολή στον Ινδικό Ωκεανό, με αποτέλεσμα την κατάληψη του Άντεν και την πολιορκία του Ντίου (1538). Σύντομα, τον Απρίλιο του 1541, διορίστηκε Μεγάλος Βεζύρης, διαδεχόμενος τον Λουτφί Πασάς. Καθαιρέθηκε στις 28 Νοεμβρίου 1544 και τον διαδέχτηκε ο Ρουστέμ πασάς, γαμπρός του σουλτάνου. Ο Χαντίμ Σουλεϊμάν πασάς, πέθανε στα Μάλγαρα τον Σεπτέμβριο του 1547, σε ηλικία 80 ετών. 

## Παραπομπές


Κατηγορία:Μεγάλοι Βεζίρηδες
Περδικόβρυση Αρκαδίας

:*Για οικισμούς με την ίδια ονομασία, δείτε: [[Περδικόβρυση (αποσαφήνιση)]]


Η *'Περδικόβρυση** είναι ένα ορεινό [[χωριό]] του [[Δήμος Βόρειας Κυνουρίας|Δήμου Βόρειας Κυνουρίας]] στην [[Περιφερειακή Ενότητα Αρκαδίας]]. Βρίσκεται στην ενδοχώρα της άλλοτε [[Κυνουρία|Επαρχία Κυνουρίας]], στο Φαράγγι του [[Ποταμός|ποταμού]] [[Τάνος (ποταμός)|Τάνου]], πάνω από τη δυτική όχθη του, καθώς και απέναντι ακριβώς από την ιστορική [[Μονή Τιμίου Προδρόμου Αρκαδίας|Μονή Τίμιου Προδρόμου]]. Αποτελεί ένα από τα επτά πρωτογενή «Καστριτοχώρια». 

Το Περδικονέρι ήταν υπαρκτός οικισμός τουλάχιστον από την εποχή της [[Οθωμανική περίοδος στην Ελλάδα|Τουρκοκρατίας]].

== Ονομασία ==
Μέχρι το 1927 το χωριό λεγόταν ***Τσερβάσι*''', ονομασία που θεωρείται σλαβικής προέλευσης από τη λέξη "cerova" ("τσεροβά") που σημαίνει "βελανιδότοπος".

## Δημογραφική εξέλιξη
Η δημογραφική εξέλιξη του χωριού από το 1920 και ύστερα, είναι η εξής:

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατηγορία:Χωριά του Πάρνωνα
Float.h

__NOEDITSECTION__

Αυτό το αρχείο κεφαλίδα περιέχει πολλές σταθερές που μας δίνουν πληροφορίες για το πώς έχουν υλοποιηθεί οι τύποι *float* και *double* στο εκάστοτε σύστημα.

## Σταθερές

### Καθολικές

#### FLT_RADIX
: Η βάση με την οποία αποθηκεύονται οι αριθμοί κινητής υποδιαστολής. Τις περισσότερες φορές θα είναι 2, εκτός αν το σύστημα τους υλοποιεί αλλιώς.

#### FLT_ROUNDS
: Ο τρόπος στρογγυλοποίησης των αριθμών κινητής υποδιαστολής.

### Μόνο για ''float''

#### FLT_DIG
: Δεκαδικά ψηφία ακρίβειας του *float*.

#### FLT_EPSILON
: Ο μικρότερος αριθμός σε *float* ώστε "***1.0f + x != 1.0f***".

#### FLT_MANT_DIG
: Αριθμός σημαντικών ψηφίων( υλοποίησης, όχι δεκαδικών ) ενός *float*.

#### FLT_MAX
: O μεγαλύτερος αριθμός που μπορεί να αποθηκεύσει ένα *float*.

#### FLT_MAX_EXP
: Μέγιστη δύναμη *n* όπου ένα *float* μπορεί να αναπαραστήσει τη τιμή FLT_RADIXn-1.

#### FLT_MIN
: O μικρότερος *κανονικοποιημένος* αριθμός που μπορεί να αποθηκεύσει ένα *float*.

#### FLT_MΙΝ_EXP
: Ελάχιστη δύναμη *n* όπου το 10n ενός *float* είναι *κανονικοποιημένο*.

### Μόνο για ''double''

#### DBL_DIG
: Δεκαδικά ψηφία ακρίβειας του *double*.

#### DBL_EPSILON
: Ο μικρότερος αριθμός σε *double* ώστε "***1.0 + x != 1.0***".

#### DBL_MANT_DIG
: Αριθμός σημαντικών ψηφίων( υλοποίησης, όχι δεκαδικών ) ενός *double*.

#### DBL_MAX
: O μεγαλύτερος αριθμός που μπορεί να αποθηκεύσει ένα *double*.

#### DBL_MAX_EXP
: Μέγιστη δύναμη *n* όπου ένα *double* μπορεί να αναπαραστήσει τη τιμή FLT_RADIXn-1.

#### DBL_MIN
: O μικρότερος *κανονικοποιημένος* αριθμός που μπορεί να αποθηκεύσει ένα *double*.

#### DBL_MΙΝ_EXP
: Ελάχιστη δύναμη *n* όπου το 10n ενός *double* είναι *κανονικοποιημένο*.

## Βιβλιογραφία
* Prentice Hall - The C Programming Language- Brian W. Kernighan, Dennis M. Ritchie, 2nd ed.

Κατηγορία:Βιβλιοθήκες υπολογιστών
Άλμπερτ Πιερπόιντ

Ο **Άλμπερτ Πιερπόιντ** (**Albert Pierrepoint**) (30 Μαρτίου 1905 -10 Ιουλίου 1992) ήταν Άγγλος δήμιος ο οποίος εκτέλεσε περισσότερους από 400 ανθρώπους που είχαν καταδικαστεί για διάφορα εγκλήματα και τους είχε επιβληθεί η θανατική ποινή.

Μεταξύ αυτών ήταν περίπου 200 άτομα στη Γερμανία και την Αυστρία, που είχαν καταδικαστεί για εγκλήματα πολέμου στον Β’ Παγκόσμιο Πόλεμο και εκτελέστηκαν μετά το τέλος του πολέμου, όπως ο διοικητής του Στρατοπέδου συγκέντρωσης Μπέργκεν – Μπέλζεν, Γιόζεφ Κράμερ και ο Μαξ Πάουλυ (Max Pauly) που υπήρξε διοικητής στο στρατόπεδο συγκέντρωσης Στούτχοφ και στο στρατόπεδο συγκέντρωσης Νόιενγκαμμε.

Επίσης ο Πιερρεπόιντ ήταν αυτός που εκτέλεσε τους Τζον Άμερυ (John Amery) και Γουίλιαμ Μπρουκ Τζόις (William Brooke Joyce), που καταδικάστηκαν για προδοσία, για τον ρόλο τους υπέρ της Ναζιστικής Γερμανίας στη διάρκεια του Β΄ Παγκοσμίου πολέμου.
 
Το 1950 ο Πιερπόιντ εκτέλεσε τον Τίμοθυ Έβανς ο οποίος εσφαλμένα είχε καταδικαστεί σε θάνατο για τη δολοφονία της γυναίκας και της κόρης του. Τρία χρόνια αργότερα ο Τζον Κρίστι (John Christie), που είχε καταδικαστεί για τη δολοφονία έξι γυναικών, ομολόγησε ότι αυτός είχε σκοτώσει τη γυναίκα και την κόρη του Έβανς. Ο Κρίστι εκτελέστηκε στις 15 Ιουλίου 1953 από τον Πιερπόιντ ενώ στον Έβανς απονεμήθηκε χάρη μετά θάνατον.

## Παραπομπές


## Βιβλιογραφία
*Fielding, Steve (2008a), Pierrepoint: A Family of Executioners, John Blake Publishing Ltd, *Fielding, Steve (2008b), The Executioner's Bible: The Story of Every British Hangman of the Twentieth Century, John Blake Publishing
*Hayward, James (2013), Double Agent Snow: The True Story of Arthur Owens, Hitler's Chief Spy in England, Simon and Schuster UK Ltd
*Klein, Leonora (2006), A Very English Hangman: The Life and Times of Albert Pierrepoint, Corvo Books Ltd

## Περαιτέρω ανάγνωση
*Pierrepoint, Executioner: Pierrepoint, (2005)
*Leonora Klein, A Very English Hangman: The Life and Times of Albert Pierrepoint, (2006). Corvo Books Ltd
*Tommy Jonason & Simon Olsson, Agent TATE: The Wartime Story of Harry Williamson, (2011). Amberley Publishing

## Εξωτερικοί σύνδεσμοι
*http://news.bbc.co.uk/2/hi/uk_news/5035690.stm
*http://www.bbc.co.uk/liverpool/content/articles/2006/04/27/pierrepoint_lasthangman_feature.shtml
*http://www.independent.co.uk/news/uk/this-britain/hangman-nearly-killed-assistant-by-mistake-480589.html

Κατηγορία:Άγγλοι δήμιοι
Ουγκολίνο Γκοντζάγκα

O **Ουγκολίνο**, ιταλ. *Ugolino*, (1320 - 13 Οκτωβρίου 1362) από τον Οίκο των Γκοντζάγκα, ήταν κοντοτιέρος.

## Βιογραφία
Γεννήθηκε στη Μάντουα και ήταν γιος του Γκουίντο αντιπροσώπου των αστών (capitano del popolo) της Μάντουας και της τρίτης συζύγου του Βεατρίκης των Μονπελιάρ, κόρης του Εδουάρδου Α΄ κόμη του Μπαρ.

Στον πρώτο του γάμο νυμφεύτηκε την Βέρντε ντελα Σκάλα, κυβερνητών της Βερόνα. Αλλά στον τρίτο του γάμο νυμφεύτηκε την Αικατερίνη Βισκόντι, κόρη και ανιψιά κυβερνητών του Μιλάνου, πράγμα που άλλαξε τις ισορροπίες: η συμμαχία με τους Βισκόντι που έφερε αυτός ο γάμος κράτησε ως τις αρχές του 16ου αι. Έτσι οι Γκοντζάγκα πολέμησαν στην Τοσκάνη στο πλευρό των Βισκόντι, εναντίον των ντελα Σκάλα της Βερόνα (1342-43). Αυτό δεν άρεσε στη Βενετία, που σχεδίασε τη δολοφονία του Ουγκολίνο το 1362 από τους αδελφούς του Φραγκίσκο και Λουδοβίκο Β΄, με την υποστήριξη των ευγενών του Οίκου των Καστελμπάρκο.

## Οικογένεια
Το 1340 νυμφεύτηκε τη Βέρντε ντελα Σκάλα, κόρη του Μαστίνο Β΄ κυρίου της Βερόνα.

Το 1340 απεβίωσε η Βέρντε και ο Ουγκολίνο έκανε δεύτερο γάμο με την Αιμιλία ντελα Γκεραρντέσκα.

Το 1349 απεβίωσε και η Αιμιλία και ο Ουγκολίνο νυμφεύτηκε την Αικατερίνη Βισκόντι, κόρη του Ματτέο Β΄ συγκυβερνήτη του Μιλάνου.

## Πρόγονοι

## Υποσημειώσεις


## Πηγές
*

Κατηγορία:Οίκος των Γκοντζάγκα
Κατηγορία:Κοντοτιέροι
Limits.h

__NOEDITSECTION__

Αυτό το αρχείο κεφαλίδα δηλώνει σταθερές για τα μεγέθη των ακέραιων τύπων, τα οποία βασίζονται στην εκάστοτε υλοποίηση.

## Σταθερές
Ο συμβολισμός είναι αυτονόητος, πλην του *SHRT* που σημαίνει *short*. Το *U* μπροστά απ' τη λέξη σημαίνει *unsigned*. To *S* σημαίνει *signed*, και χρησιμοποιείται μόνο για το *signed char* επειδή όλα τα άλλα είναι *signed* από μόνα τους.

### CHAR_BIT
: Αριθμός bits σε κάθε *char*. Τουλάχιστον 8.

### CHAR_MAX
: UCHAR_MAX ή SCHAR_MAX.

### CHAR_MIN
: 0 ή SCHAR_MIN.

### INT_MAX
: 32767 ή μεγαλύτερος.

### INT_MIN
: -32767 ή μικρότερος.

### LONG_MAX
: 2147483647 ή μεγαλύτερος.

### LONG_MIN
: -2147483647 ή μικρότερος.

### SCHAR_MAX
: 127 ή μεγαλύτερος.

### SCHAR_MIN
: -127 ή μικρότερος.

### SHRT_MAX
: 32767 ή μεγαλύτερος.

### SHRT_MIN
: -32767 ή μικρότερος.

### UCHAR_MAX
: 255 ή μεγαλύτερος.

### UINT_MAX
: 65535 ή μεγαλύτερος.

### ULONG_MAX
: 4294967295 ή μεγαλύτερος.

### USHRT_MAX
: 65535 ή μεγαλύτερος.

## Βιβλιογραφία
Prentice Hall - The C Programming Language- Brian W. Kernighan, Dennis M. Ritchie, 2nd ed.

Κατηγορία:Βιβλιοθήκες υπολογιστών
Άγιος Γεώργιος Αρκαδίας

Ο **Άγιος Γεώργιος** είναι μικρό ημιορεινό χωριό  στην πρώην επαρχία Κυνουρίας και την Περιφερειακή Ενότητα Αρκαδίας με υψόμετρο 485 μέτρα που πρωτο-δημιουργήθηκε ως χειμαδιό. Βρίσκεται σε απόσταση περίπου 2 χλμ. από τη νότια όχθη του ποταμού Τάνου και 20 χλμ. Δ.-ΒΔ. από το Άστρος (έδρα του δήμου). Είναι δευτερογενής καστρίτικος οικισμός με οικιστές από Tου Ρούβαλη. Ως οικισμός αναφέρεται επίσημα από το 1835 να προσαρτάται στον τότε δήμο Σελινούντος. Το 1927 με το ΦΕΚ 296Α - 30/11/1927 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τα Αετοχώρι, τα Βάθηα και το Μελίσσι αποτελούν την τοπική κοινότητα Αγίου Γεωργίου που ανήκει στο Δήμο Βόρειας Κυνουρίας και σύμφωνα με την απογραφή του 2011 ως κοινότητα έχει πληθυσμό 29 κατοίκους ενώ ως οικισμός 3.

## Δημογραφική εξέλιξη

## Σημείωση
Στον ίδιο δήμο αλλά στην τοπική κοινότητα Αγίου Ανδρέου υπάρχει ο συνώνυμος οικισμός Άγιος Γεώργιος.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Αγία Σοφία Αρκαδίας

Η **Αγία Σοφία**, γνωστή σε τοπικό επίπεδο ως **Αγια-Σοφιά**, είναι οικισμός στην επαρχία Κυνουρίας του νομού Αρκαδίας. Βρίσκεται επάνω στο δρόμο που ενώνει το Άστρος με την Τρίπολη, σε απόσταση 20 χιλιομέτρων από το πρώτο. Είναι δευτερογενής καστρίτικος οικισμός με κατοίκους που προέρχονται από τον οικισμό «Του Καράτουλα» και αρχικά εξυπηρετούσε ως χειμαδιό τους.

## Πληροφορίες
μικρογραφία|αριστερά|Εναέρια άποψη της Αγίας Σοφίας.
Βορειοδυτικά από τον οικισμό βρίσκεται το γεφύρι του Αρμακά. Ένα παραδοσιακό μονότοξο γεφύρι που πιθανολογείται ότι κατασκευάστηκε τη δεκαετία του 1900 από Καστρίτες μαστόρους και στέκει ακόμα, ως ένα αυθεντικό δείγμα της λαϊκής αρχιτεκτονικής της περιοχής.

## Δημογραφική εξέλιξη

## Παραπομπές


## Πηγές
* 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Ιωάννης του Βεσκοβάτο

O **Ιωάννης**, ιταλ. *Giovanni*, (1474 - 23 Σεπτεμβρίου 1525) από τον Οίκο των Γκοντζάγκα, ήταν κύριος του Βεσκοβάτο, στην περιοχή της Κρεμόνα.

## Βιογραφία
Ήταν ο τρίτος γιος του Φρειδερίκου Α΄ μαρκήσιου της Μάντουα και της Μαργαρίτας των Βίττελσμπαχ, κόρης του Αλβέρτου Γ΄ δούκα της Βαυαρίας.

Τον πατέρα του τον διαδέχθηκε ο μεγαλύτερος αδελφός του Φρειδερίκος Α΄ μαρκήσιος της Μάντουα. Είχε ακόμη έναν αδελφό, τον Σιγισμούνδο, που ήταν καρδινάλιος. Ο Ιωάννης έγινε κύριος του Βεσκοβάτο, στην περιοχή της Κρεμόνα. Είναι ο ιδρυτής του κλάδου Γκοντζάγκα-Βεσκοβάτο. Επειδή αργότερα εξέλιπαν οι άλλοι κλάδοι, ο κλάδος του έμεινε ο μόνος του Οίκου των Γκοντζάγκα.

Το 1525 απεβίωσε ο Ιωάννης και τον διαδέχθηκαν οι γιοί του, πρώτα ο Αλεσάντρο (1525-27) και έπειτα ο Σιγκιζμόντο Α΄ (1527-30). Δύο έτη πριν είχε αποβιώσει η σύζυγός του.

## Οικογένεια
Το 1494 νυμφεύτηκε τη Λάουρα Μπεντιβόλιο, κόρη του Τζοβάννι Β΄ κυβερνήτη της Μπολόνια και είχε τέκνα:
* Αλεσσάντρο 1497-1527, κύριος του Βεσκοβάτο.
** Μασιμιλιάνο 1519-1569, νυμφεύτηκε την Πόρτσια Γκοντζάγκα, κόρη του Ιωάννη-Λουδοβίκου κόμη της Νοβελάρα.
* Σιγκισμόντο Α΄ 1499-1530, κύριος του Βεσκοβάτο.
** Σιγκισμόντο Β΄ 1530-1567, μαρκήσιος του Βεσκοβάτο.
*** Κάρλο 1551-1614, μαρκήσιος του Βεσκοβάτο.
**** Φραντσέσκο 1593-1636, μαρκήσιος του Βεσκοβάτο.
*** Τζορντάνο 1553-1614, πρίγκιπας της Αυστρίας.
**** Νικολό 1606-1665· οι απόγονοί του φθάνουν ως τις ημέρες μας.

## Πρόγονοι

## Πηγές
*Giovanni, Signore di Vesovado

## Εξωτερικοί σύνδεσμοι
* 

Κατηγορία:Οίκος των Γκοντζάγκα
Φιλόξενος ο Ανίκητος

Ο **Φιλόξενος ο Ανίκητος** (2ος/1ος αιώνας π.Χ.) ήταν ηγεμόνας του ινδοελληνικού βασιλείου ο οποίος κυβέρνησε στα εδάφη των Παροπαμισάδων, Αραχωσίας, Γανδάρας και Πενταποταμίας.

## Περιγραφή
Οι εκτιμήσεις για την χρονολόγηση του κυμαίνονται μεταξύ του 125 και 95 π.Χ., και είναι πιθανό πως υπήρξε ο διάδοχος του Αντίμαχου Β´. Εξέδωσε αρκετές ποικιλίες δίγλωσσων νομισμάτων σε ελληνικά και γραφή Χαροστί με διάφορες παραστάσεις, όπου απεικονίζεται είτε με κράνος είτε με διάδημα στην μια πλευρά, και στην άλλη απεικονίζεται έφιππος άντρας ο οποίος είναι άγνωστο εάν είναι ο ίδιος ο Φιλόξενος ή δυναστικό έμβλημα. Ως έμβλημα οι έφιπποι αναβάτες είναι κυρίως γνώρισμα των Σακών ηγεμόνων. Τα νομίσματα των δραχμών του ήταν τετράγωνα, κάτι σπάνιο για τους Ινδοέλληνες ηγεμόνες και επίσης γνώρισμα των Σακών οι οποίοι κατέκτησαν το ελληνικό βασίλειο της Βακτριανής στα δυτικά.

Σε κάποια από τα χάλκινα νομίσματα του απεικονίζονται είτε ζώα όπως ελέφαντας ή ζεμπού, είτε μυθολογικά πρόσωπα όπως ο Ήλιος και η Νίκη.

## Νομίσματα

Philoxenos.jpg|Τετράδραχμο, ο Φιλόξενος με κράνος και επιγραφή ΒΑΣΙΛΕΩΣ ΑΝΙΚΗΤΟΥ ΦΙΛΟΞΕΝΟΥ, έφιππος αναβάτης και η ίδια φράση σε γραφή Χαροστί
Tetradrachm, Philoxenos Aniketos, 125-110 BC (spear variety).jpg|Ο Φιλόξενος κοιτώντας δυτικά και κρατώντας ακόντιο
Tetradrachm, Philoxenos Aniketos, 125-110 BC (diadem variety).jpg|Παράσταση με διάδημα
Indogreek coin, Philoxenos, 110-95 BC.jpg|Τετράγωνο ημίδραχμο, παράσταση με κράνος
Indogreek coin, Philoxenos, 125-110 BC (diadem variety).jpg|Τετράγωνο ημίδραχμο, παράσταση με διάδημα
Indogreek coin, Philoxenos, 125-110 BC (goddess variety).jpg|Χάλκινο νόμισμα, παράσταση θεάς Νίκης και αλόγου
Indogreek coin, Philoxenos, 125-110 BC (elephant variety).jpg|Χάλκινο νόμισμα, παράσταση ελέφαντα και ζεμπού


## Παραπομπές


## Σχετική βιβλιογραφία
* *The Greeks in Bactria and India*, W. W. Tarn, Cambridge University Press.

Κατηγορία:Έλληνες Βασιλείς Βακτρίας & Ινδίας
Κομπάι Σεγκούντο

Ο **Μάξιμο Φρανσίσκο Ρεπιλάδο Μουνιός Τέλλες** (*Máximo Francisco Repilado Muñoz*, 18 Νοεμβρίου 1907 - 14 Ιουλίου 2003), γνωστός ως **Κομπάι Σεγκούντο** (*Compay Segundo*), ήταν Κουβανός κιθαρίστας, τραγουδιστής και συνθέτης.

## Βιογραφία
Κομπάι Σεγκούνδο τον λέγανε χαϊδευτικά, διότι στις μουσικές ενφανίσεις ακομπανιάριζε πάντα παίζοντας το δεύτερο όργανο. Γεννήθηκε στο Σιμπόνι της Κούβας, και μετακόμισε στο Σαντιάγο δε Κούβα μικρό παιδί στα εννέα. Πρωτοεμφανίστηκε στη Δημοτική Μπάντα του Σαντιάγο δε Κούβα. Το 1934, αφου για ένα διάστημα είχε παίξει σε ένα κουιντέτο, μετακόμισε στην Χαβάνα, όπου επίσης έπαιζε κλαρινέτο στην Δημοτική Μπάντα. Επίσης, είχε μάθει να παίζει κιθάρα και τρες (κουβανέζικη κιθάρα). Εφηύρε την επτάχορδη κιθάρα, το λεγόμενο αρμόνικο, που το ονόμασε έτσι επειδή ακομπανιάριζε όλο αρμονία τόσο την ισπανική, όσο και την κουβανέζικη κιθάρα.
Στη δεκαετία του 1950 γνώρισε επιτυχία με τους Los Compadres, ένα ντουέτο που σχημάτισε με τον Λορέντζο Ιερεζουέλο το 1947.

## Παραπομπές


## Εξωτερικοί σύνδεσμοι
* 

Κατηγορία:Κουβανοί μουσικοί
Κατηγορία:Κιθαρίστες
Κατηγορία:Κουβανοί τραγουδιστές
Υποεπαρχία Τζινσάν (Μεϊτσόου)

Η **υποεπαρχία Τζινσάν **(απλοποιημένα κινέζικα: 金山街道, πινγίν 	Jīnshān Jiēdào) είναι υποεπαρχία της επαρχίας Μεϊτζιάνγκ της πόλης Μεϊτσόου, στην επαρχία Γκουανγκντόνγκ στην Κίνα. Βρίσκεται στο νότιο μέρος της χώρας, στο βορειοανατολικό μέρος της επαρχίας και έχει πληθυσμό 82.000 κατοίκων.

## Παραπομπές

*

Κατηγορία:Γεωγραφία της Κίνας
Σβιτλοβόντσκ

Το **Σβίτλοβοντσκ** (, ) είναι πόλη 46.613 (2013) κατοίκων της κεντρικής Ουκρανίας επί του Δνείπερου ποταμού, που ανήκει διοικητικά στην Περιφέρεια του Κιρόβοχραντ. Ιδρύθηκε το έτος 1950 για να στεγάσει αρχικά τους εργαζόμενους στην κατασκευή του υδροηλεκτρικού φράγματος του ποταμού στην περιοχή. Έχει έκταση 45 τ.χλμ. και υψόμετρο 126 μέτρων.

## Παραπομπές


Κατηγορία:Πόλεις της Ουκρανίας
Κοινότητα Στειρίου

Η **Κοινότητα Στειρίου** ήταν κοινότητα του Νομού Αττικοβοιωτίας την περίοδο 1912-1943, κοινότητα του Νομού Βοιωτίας την περίοδο 1944 έως το 1998, με τους οικισμούς: Στειρίου,  Οσίου Λουκά και τον ιδιωτικό οικισμό της εταιρείας Αλουμίνιον της Ελλάδος στην θέση Σιδεροκαρφιά - Άγιοι Θεόδωροι και μέχρι σήμερα είναι κοινότητα της δημοτικής ενότητας Διστόμου, του δήμου Διστόμου-Αράχοβας-Αντίκυρας, της περιφερειακής ενότητας Βοιωτίας, στην περιφέρεια Στερεάς Ελλάδας.Έδρα της κοινότητας είναι το Στείρι.

## Γεωγραφία - Οικονομία

Η κοινότητα Στειρίου   έχει έκταση 50,772 τετρ. χιλιομέτρων. Απέχει 169 χλμ. από την Αθήνα, 29 χλμ.από τη Λιβαδειά. Η περιοχή είναι ορεινή πετρώδης, με τμήματα αργιλώδους εδάφους. Η κοιλάδα όπου βρίσκεται η αρχαία Στείριδα έχει φυσική διέξοδο προς τη θάλασσα μέσω του φαραγγιού της Κλεισούρας. Στο υπέδαφος των βουνών του Στειρίου υπάρχουν πλούσια κοιτάσματα βωξίτη (Ελικώνας - Σκαριτσά) τα οποία εκμεταλλεύεται το εργοστασιακό συγκρότημα της εταιρίας Αλουμίνιον της Ελλάδος Β.Ε.Α.Ε..

## Ιστορικό διοικητικών μεταβολών Κοινότητας Στειρίου
O Νομός Βοιωτίας ιδρύθηκε αρχικά ως Νομός Αττικής και Βοιωτίας ύστερα από την εφαρμογή της Διοικητικής διαίρεσης του 1833 που καθορίστηκε από την Κυβέρνηση Μαυροκορδάτου.
Η Κυβέρνηση Ελευθερίου Βενιζέλου το 1910 έθεσε σε εφαρμογή τη Διοικητική διαίρεση του 1912 για την περίοδο 1912 έως 1971 που έφερε σημαντικές αλλαγές στους δήμους και τις κοινότητες. 
Με τη Διοικητική διαίρεση του 1971 που τέθηκε σε εφαρμογή στις 26 Αυγούστου 1971 ο Νομός Βοιωτίας παρέμεινε αμετάβλητος.

### Κ. Στειρίου Ν. Αττικής και Βοιωτίας

*ΦΕΚ 262Α - 31/08/1912 
*Σύσταση της κοινότητας με την απόσπαση του οικισμού Στείρι από τον δήμο Διστομίων και τον ορισμό του ως έδρα της κοινότητας. Ο οικισμός Μονή Οσίου Λουκά αποσπάται από τον δήμο Διστομίων και προσαρτάται στην κοινότητα. Το όνομα του οικισμού Στήρι του δήμου διορθώνεται σε Στείρι.

### Κ. Στειρίου Ν. Βοιωτίας

*ΦΕΚ 223Α - 26/07/1943 
*Η κοινότητα αποσπάται από τον νομό Αττικής και Βοιωτίας και υπάγεται στον νομό Βοιωτίας.

### Δ. Διστόμου Ν. Βοιωτίας

*ΦΕΚ 244Α - 04/12/1997 
*Ο οικισμός Στείρι αποσπάται από την κοινότητα το 1997 με το σχέδιο Καποδίστριας και προσαρτάται στον δήμο Διστόμου. Ο οικισμός Μονή Οσίου Λουκά αποσπάται από την κοινότητα και προσαρτάται στον δήμο Διστόμου. Η κοινότητα καταργείται.

## Διατελέσαντες Πρόεδροι Κοινότητας Στειρίου
Για το χρονικό διάστημα **1912 έως 1940 δεν υπάρχουν στοιχεία διότι στις 25 Ιουνίου του 1944 οι Γερμανοί έκαψαν το Στείρι** και κάηκαν τα αρχεία της Κοινότητας.

## Παραπομπές


Κατηγορία:Κοινότητες Νομού Βοιωτίας
Γοδεφρείδος Δ΄ του Ανζού

Ο **Γοδεφρείδος Δ' του Ανζού** ή **Γουλιέλμος Μαρτέλος** (δηλαδή σφυροκόπος) (1070/1075 - 19 Μαΐου1106)  από τον Οίκο του Ανζού ήταν κόμης του Ανζού (1103 - 1106) μαζί με τον πατέρα του Φούλκων Δ' αλλά βρισκόταν σε αντίθεση μαζί του. Ο Γοδεφρείδος ήταν γιος του κόμητος Φούλκωνος Δ' του Ανζού και της δεύτερης συζύγου του Ερμενγάνδης, κόρης του Αρσαμπώ Δ΄ του Μπουρμπόν. Ήταν δημοφιλής στους κληρικούς και στον λαό για την ήπια διακυβέρνηση του σε αντίθεση με τον πατέρα του ο οποίος σύμφωνα με τον Ορντερίκ Βιτάλις λεηλατούσε και τρομοκρατούσε τους υπηκόους του. 

## Συγκυβερνήτης του Ανζού μαζί με τον πατέρα του Φούλκων Δ'

Ο πατέρας του επιχείρησε να τον αποκληρώσει για χάρη του μικρότερου γιου του Φούλκωνος του Νεότερου από την τέταρτη σύζυγο του Βερτράδη του Μονφόρ. ο Φούλκων Δ' ηλικιωμένος δεν μπορούσε να κυβερνήσει μόνος του, αναγκάστηκε να παραχωρήσει στον Γοδεφρείδο τις περισσότερες εξουσίες του.  Ο Γοδεφρείδος φρόντισε να συμφιλιωθεί με τον πατέρα του ο οποίος από το 1103 του παραχώρησε τον τίτλο του κόμη και από τότε ανέλαβε ενεργό ρόλο στην κυβέρνηση της κομητείας.  Συμμάχησε με τον Ρενό ντε Μαρτίν επίσκοπο του Ανγκέρ εναντίον του βαρόνου Μαουρίς του Κραόν. Ένας ανώνυμος ποιητής εκείνης της εποχής με το όνομα Φίλιππος, μάλλον ο Φίλιππος του Μελάν γιος του βασιλιά Φιλίππου Α' της Γαλλίας έγραψε μια καντάδα πιθανότατα για τον Γοδεφρείδο Μαρτέλο και τον έρωτα του με την Βερτράδα, το ποίημα ήταν ύμνος στον Γοδεφρείδο Μαρτέλο και στην περίοδο διακυβέρνησης του.  Οι τελευταίες γραμμές που αναφέρουν μακρόχρονη ευημερία αποδεικνύουν ότι η συγγραφή του έγινε την περίοδο που συγκυβερνούσε ο Γοδεφρείδος Μαρτέλος. 

## Το τέλος του Γοδεφρείδου

Ο Γοδεφρείδος ενώ πολιορκούσε ένα κάστρο επαναστατημένων βαρόνων στο Καντέ στις 19 Μαΐου 1106 δέχτηκε ένα βέλος και σκοτώθηκε την ώρα που ήταν έτοιμος να προχωρήσει σε διαπραγματεύσεις μαζί τους. Τα Ανδεγαυικά χρονικά χρεώνουν την δολοφονία του στον πατέρα του και στην τέταρτη σύζυγο του Βερτράδη του Μονφόρ η οποία ήθελε να διαδεχτεί την κομητεία του Ανζού ο γιος της Φούλκων ο Νεότερος. Τα χρονικά περιγράφουν τον Γοδεφρείδο σαν έναν αξιοθαύμαστο άνθρωπο, προστάτη της δικαιοσύνης, γνωστό για την καλοσύνη του που προκαλούσε τρόμο σε όλους τους εχθρούς του,  νικητή των τυράννων και προστάτη της θρησκείας. 

## Πρόγονοι





## Παραπομπές
 		


## Πηγές
*Bachrach, Bernard S. "Henry II and the Angevin Tradition of Family Hostility". Albion: A Quarterly Journal Concerned with British Studies 16/2 (1984): 111–30.
*Halphen, Louis. Le comté d'Anjou au XIe siècle. Paris: A. Picard, 1906.
*Jaeger, C. Stephen. The Origins of Courtliness: Civilizing Trends and the Formation of Courtly Ideals, 939–1210. Philadelphia: University of Pennsylvania Press, 1985.
*Ziolkowski, Jan M.; Balint, Bridget K.; et al. A Garland of Satire, Wisdom, and History: Latin Verse from Twelfth-Century France (Carmina Houghtoniensia). Cambridge, Massachusetts: Harvard University Press, 2007.

Κατηγορία:Κόμητες του Ανζού
Ωραία Πύλη

thumb|right|295px|Τέμπλο ορθόδοξου ρωσικού ναού. Στο κέντρο κάτω διακρίνεται η Ωραία Πύλη με τα βημόθυρα.
[αριστερά|μικρογραφία|Ωραία Πύλη Ορθόδοξου [Ναός|Ναού]]
**Ωραία Πύλη** αποκαλείται η κεντρική (μεσαία) πύλη του Ιερού Βήματος («Ιερού») μέσα σε έναν ορθόδοξο χριστιανικό ναό. Η πύλη αυτή είναι η μία από τις τρεις πύλες-ανοίγματα στο τέμπλο, το οποίο χωρίζει το Ιερό από τον κυρίως ναό. Οι άλλες πύλες ονομάζονται και «παραπόρτια». Στις παλαιοχριστιανικές βασιλικές το τέμπλο είχε μορφή απλού χαμηλού κιγκλιδώματος, οπότε οι είσοδοι αυτές αποκαλούνταν «καγκελοθύρια» ή «Άγια Θύρα». Αλλά από τη βυζαντινή περίοδο και μετά η Ωραία Πύλη κατασκευαζόταν (και κατασκευάζεται) περισσότερο εξέχουσα και μεγαλόπρεπη, είτε με ένα τόξο πάνω από αυτή, στηριζόμενο σε δύο κίονες, είτε με τη διαμόρφωση ενός «προστώου», δηλαδή με 4 κίονες και πάνω της ένας μικρός θόλος ή πλάκα. Το άνοιγμα της πύλης καλύπτεται με δίφυλλη πόρτα, τα *βημόθυρα* ή (στη λαϊκή γλώσσα) *τα δηλόπορτα*. Αυτά είτε καλύπτουν όλο το ύψος της Ωραίας Πύλης, είτε το κατώτερο μισό.

Αμέσως δεξιά της Ωραίας Πύλης, όπως βλέπει ο πιστός από τον κυρίως ναό προς το Ιερό, τοποθετείται πάντοτε εικόνα του ενήλικου Χριστού, ενώ αριστερά της Ωραίας Πύλης τοποθετείται πάντοτε εικόνα της Θεοτόκου, που συνήθως κρατά τον Χριστό ως νήπιο στα χέρια της. Δίπλα και αριστερά από την εικόνα της Παναγίας τοποθετείται η εικόνα του Αγίου ή της Αγίας στον οποίο ή στην οποία είναι αφιερωμένος ο συγκεκριμένος Ναός. Δίπλα και δεξιά από τον Χριστό, βρίσκεται η εικόνα του Ιωάννη του Πρόδρομου.

Πατέρες της Εκκλησίας διείδαν διάφορους συμβολισμούς στο τέμπλο, αλλά ιδιαιτέρως στα βημόθυρα. Αυτά συμβολίζουν τη Θεοτόκο, ως θύρα δια της οποίας πέρασε ο Χριστός προκειμένου να εισέλθει στον κόσμο μας. Για τον λόγο αυτό, πριν αρχίσει τη Θεία Λειτουργία ο λειτουργός ιερέας, ανοίγοντας την Ωραία Πύλη (πάνω στα βημόθυρα της οποίας αγιογραφείται συνήθως ο Ευαγγελισμός της Θεοτόκου) ψιθυρίζει το τροπάριο *«Τῆς  εὐσπλαχνίας  τὴν πύλην ἄνοιξον ἡμῖν εὐλογημένη Θεοτόκε…»*. Δηλαδή ζητεί από την Παναγία να ανοίξει την πύλη της μητρικής της αγάπης, ώστε να προσέλθει ο Χριστός ανάμεσα στους πιστούς και αυτοί να εισέλθουν μέσα σε Αυτόν.

Πάνω από την Ωραία Πύλη υπάρχει συνήθως η παράσταση του Μυστικού Δείπνου (και στις ρωσικές εκκλησίες η Ανάσταση), ενώ δεξιά και αριστερά της οι εικόνες του Δωδεκάορτου (των δώδεκα σπουδαιότερων εορτών), μέχρι τα άκρα του τέμπλου.

## Δείτε επίσης
* Εκκλησία (αρχιτεκτονική)

## Πηγές
* Στουφή, Ιωάννα: *Χριστιανική και βυζαντινή αρχαιολογία και τέχνη*, εκδ. «Παρρησία», Αθήνα 2011, ISBN 960-6960684
* Συλλογικό: *Εκκλησιαστική αρχιτεκτονική*, εκδ. Ελληνική Εταιρεία Περιβάλλοντος και Πολιτισμού, Αθήνα 2011, ISBN 960-9955010

## Εξωτερικοί σύνδεσμοι

* «Η Θεολογία του Τέμπλου» στο ιστολόγιο «Προσκυνητής»

Ωραια Πυλη
Ιωάννης - Αλέξιος Ζέπος

Ο ** Ιωάννης - Αλέξιος Ζέπος** (1946) είναι Έλληνας διπλωμάτης, πρέσβης επί τιμή.

## Βιογραφικό
Γεννήθηκε το 1946 στην Αθήνα και είναι γιος του Γεωργίου Ζέπου, αντιναύαρχου του Πολεμικού Ναυτικού και γενικού γραμματέα του Υπουργείου Εμπορικής Ναυτιλίας. Αποφοίτησε από την Νομική Σχολή του Πανεπιστημίου Αθηνών και εισήλθε στην Διπλωματική Υπηρεσία τον Νοέμβριο του 1974.

Μεταξύ άλλων, υπηρέτησε στο Διπλωματικό Γραφείο του Προέδρου της Δημοκρατίας (1975), ως διευθυντής του Διπλωματικού Γραφείου του υπουργού Εξωτερικών (2002-04), ως γενικός γραμματέας του Υπουργείου Εξωτερικών (2009), πρέσβης της Ελλάδας στην Ινδία με παράλληλη διαπίστευση στο Νεπάλ, στο Μπαγκλαντές, στη Σρι Λάνκα και στις Μαλδίβες (1997-2002), πρέσβης στην Αίγυπτο (2007-09), μόνιμος αντιπρόσωπος στη Μόνιμη Αντιπροσωπεία της Ελλάδας στο ΝΑΤΟ (2004-07) κ.α.

Έχει τιμηθεί με τον Μεγαλόσταυρο του Τάγματος του Φοίνικα και διάφορα παράσημα από την Κυπριακή Δημοκρατία, την Πορτογαλία, την Ιταλία, την Αίγυπτο, την Ισπανία, τη Γαλλία, την Ολλανδία και το Πατριαρχείο Αλεξανδρείας και πάσης Αφρικής.

Το 2013 εξέδωσε το αυτοβιογραφικό βιβλίο «*Μια διπλωματική διαδρομή: Υπηρετώντας την Ελλάδα σε τέσσερις ηπείρους*».

## Παραπομπές


Κατηγορία:Έλληνες διπλωμάτες
Κατηγορία:Τάγμα του Φοίνικος
Πανελλήνιο πρωτάθλημα κλειστού στίβου γυναικών 2017

Το **31ο [[Πανελλήνιο πρωτάθλημα κλειστού στίβου γυναικών]]** διοργανώθηκε στις 18 και 19 Φεβρουαρίου 2017 στο Στάδιο Ειρήνης και Φιλίας στο Νέο Φάληρο. Πρωταθλήτρια ομάδα αναδείχθηκε ο **[[Γ.Σ. Κηφισιάς]]** για πρώτη φορά στην ιστορία του θεσμού.

## Λεπτομέρειες

Στο πρωτάθλημα μετείχαν δεκάδες αθλήτριες από όλη την Ελλάδα.


File:10622 Χάιδω Αλεξούδη.jpg|Χάιδω Αλεξούλη. Χρυσό μετάλλιο στο μήκος.


## Νικήτριες

Πηγή: 

## Βαθμολογία

Πηγή: 

## Πηγές
* Λάμψη Καραλή και δύο όρια για το Ευρωπαϊκό. 
* 

## Παραπομπές


Κλειστου στιβου γυναικων
Κατηγορία:Στίβος το 2017
Κατηγορία:Διοργανώσεις στίβου στον Πειραιά
Ελισάβετ Πεσιρίδου

Η **Ελισάβετ Πεσιρίδου** γεννήθηκε και μεγάλωσε στην Κατερίνη. Ασχολήθηκε από μικρή ηλικία με τον κλασικό αθλητισμό (στίβο) και το αγώνισμα των 100 μέτρων με εμπόδια. Είναι ενεργό μέλος της εθνικής ομάδας στίβου από το 2008 έως σήμερα σε όλες τις αγωνιστικές κατηγορίες (κορασίδες, νεανίδες, νέες γυναίκες, γυναίκες) εκπροσωπώντας την Ελλάδα σε διεθνείς αγώνες με αποκορύφωμα το 2016 την 6η θέση στο Ευρωπαϊκό Πρωτάθλημα Στίβου (Άμστερνταμ) και τη συμμετοχή της στους Ολυμπιακούς αγώνες (Ρίο Ντε Τζανέιρο).

Είναι φοιτήτρια του τμήματος Φυσικής Αγωγής και Αθλητισμού του Πανεπιστημίου Θεσσαλίας. Ζει στην Αθήνα, προπονείται υπό την επίβλεψη της Ιωάννας Σιώμου και αγωνίζεται στις εγχώριες διοργανώσεις με τον σύλλογο του ΓΣ Ηλιούπολης.

Τα ατομικά της ρεκόρ είναι:
* 12,93 δευτερόλεπτα στα 100 μέτρα με εμπόδια, επίδοση που την κατατάσσει στην τρίτη θέση όλων των εποχών στην Ελλάδα.
* 8,04 δευτερόλεπτα στα 60 μέτρα με εμπόδια, επίδοση που την κατατάσσει στη δεύτερη θέση όλων των εποχών στην Ελλάδα.

## Διακρίσεις στην κατηγορία Γυναικών Ανοικτός Στίβος

## Διακρίσεις στην κατηγορία Γυναικών Κλειστός Στίβος

## Διακρίσεις στην κατηγορία Νέων Γυναικών (U23) Ανοιχτός Στίβος

## Διακρίσεις στην κατηγορία Κορασίδων (U18) Ανοιχτός Στίβος

## Παραπομπές


Κατηγορία:Ελληνίδες αθλήτριες δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Ορεινή Μελιγού Αρκαδίας

Η **Ορεινή Μελιγού** Αρκαδίας, είναι ένας ορεινός,  της Κυνουρίας. Βρίσκεται χτισμένη σε υψόμετρο 616 μέτρα, σε απόσταση 12 χλμ. δυτικά του Άστρους και δίπλα από το χωριό Άγιος Ιωάννης. Διοικητικά μαζί με την Αγία Αναστασία, τις Πόρτες και τη Χειμερινή Μελιγού αποτελούν την τοπική κοινότητα Μελιγούς που υπάγεται στον Δήμο Βόρειας Κυνουρίας.

## Ιστορία
Η Ορεινή Μελιγού αναφέρεται για πρώτη φορά στο Χρονικό του Μορέως από τον Γεώργιο Σφραντζή το έτος 1435 με το όνομα *Μελιγού*. Το όνομα «Μελιγού» είναι σλαβικής προέλευσης και προέρχεται από την φυλή των Μηλιγγών (ή Μελιγγών), οι οποίοι μαζί με τους Εζερίτες εγκαταστάθηκαν τον 9ο αι. στον Πάρνωνα, αφήνοντας πολλά τοπωνύμια. Τον 17ο και 18ο αι. η Μελιγού αναπτύχθηκε και έγινε ένα από τα πλουσιότερα και ισχυρότερα χωριά της περιοχής μαζί με τον Άγιο Ιωάννη, τον Άγιο Πέτρο, τον Πλάτανο και άλλα. Σημαντική ήταν η προσφορά της Μελιγούς στην Επανάσταση του 1821, καθώς πολλοί Μελιγιώτες συμμετείχαν σε διάφορες μάχες όπως των Βερβένων, των Δολιανών, της Τριπολιτσάς κ.ά. Το 1826, η Ορεινή Μελιγού, καταστράφηκε ολοσχερώς από τις στρατιές του Ιμπραήμ Πασά, ενώ την ίδια τύχη είχαν και άλλα χωριά της περιοχής. Μετά την απελευθέρωση, η Μελιγού υπήχθη στον Δήμο Θυρέας (με έδρα τον Άγιο Ιωάννη και Άστρος), ενώ οι κάτοικοί της εγκαταστάθηκαν μόνιμα στα *Μελιγγιώτικα Καλύβια* (σημερινή Χειμερινή Μελιγού Αρκαδίας).

## Το χωριό
Η Ορεινή Μελιγού, βρίσκεται χτισμένη στην πλαγιά ενός κατάφυτου και καταπράσινου βουνού. Το χωριό είναι γεμάτο με παραδοσιακά αρχοντικά, βρύσες, ταβέρνες και εκκλησίες. Η οικία Ευθυμίου έχει χαρακτηριστεί ιστορικό διατηρητέο μνημείο επειδή αποτελεί *"χαρακτηριστικό δείγμα της παραδοσιακής τοπικής αρχιτεκτονικής των αρχών του 19ου αιώνα. Δεξιά της θύρας εισόδου σώζει εντοιχισμένη πλάκα με επιγραφή που αναγράφει το έτος 1818*. Στο χωριό, υπάρχει η εκκλησία του Αγίου Γεωργίου με το νεκροταφείο και η Παναγία, η οποία εορτάζει στις 8 Σεπτεμβρίου. Σε κοντινή απόσταση από το χωριό, υπάρχουν τα ξωκκλήσια του Αγίου Σάββα, του Προφήτη Ηλία και της Αγίας Τριάδας, πρώην μονή χτισμένη τον 17ο αι. Βορειότερα του χωριού βρίσκονται, στη θέση *Σπαθοκομμένο*, λείψανα αρχαίου φυλακίου. Στο χωριό λαμβάνουν χώρα κάθε χρόνο εκδηλώσεις και πανηγύρια, με σημαντικότερα της Παναγίας (7 - 8 Σεπτεμβρίου) και της Αγίας Τριάδας. Τον χειμώνα το χωριό μένει με λιγοστούς κάτοικους, αφού οι περισσότεροι κάτοικοι κατεβαίνουν στη Μελιγού.

## Δημογραφική εξέλιξη

## Προσωπικότητες
* Σταύρος Δουβής, παλαίμαχος διεθνής διαιτητής και παράγοντας της καλαθοσφαίρισης, καθηγητής Πανεπιστημίου και πολιτικός, πρώην Γενικός Γραμματέας Αθλητισμού.

## Δείτε επίσης
* Χειμερινή Μελιγού Αρκαδίας

## Εξωτερικοί σύνδεσμοι
* Ετυμολογία της λέξης "Μελιγού" από τον ιστότοπο https://meligiotiko-simposio.blogspot.com

## Παραπομπές


## Πηγές
* Φορέας Διαχείρισης Όρους Πάρνωνα, Εκδόσεις Πεντάλοφος, 2015, ISBN 978-960-99424-2-3

Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Πάρνωνα
Σχέσεις Αλβανίας και Σερβίας

Οι **αλβανοσερβικές σχέσεις** είναι οι επίσημες εξωτερικές σχέσεις ανάμεσα στη Δημοκρατία της Αλβανίας και τη Δημοκρατίας της Σερβίας. Η Αλβανία έχει μία πρεσβεία στο Βελιγράδι, ενώ η Σερβία έχει μία πρεσβεία στα Τίρανα. Και οι δύο χώρες είναι μέλη του Συμβουλίου της Ευρώπης, του Οργανισμού για την Ασφάλεια και τη Συνεργασία στην Ευρώπη (ΟΑΣΕ), της Κεντρικής Ευρωπαϊκής Συμφωνίας Ελεύθερου Εμπορίου (CEFTA) και του Οργανισμού Οικονομικής Συνεργασίας του Ευξείνου Πόντου. Η Σερβία και η Αλβανία είναι επίσης υποψήφιες χώρες για ένταξη στην Ευρωπαϊκή Ένωση.

Οι σχέσεις μεταξύ των δύο χωρών τα τελευταία χρόνια είναι ιδιαίτερα ψυχρές, ιδίως μετά τη διακήρυξη της ανεξαρτησίας του Κοσσυφοπεδίου το 2008.

## Ιστορία

### Βαλκανικοί Πόλεμοι
Κατά την έναρξη των Βαλκανικών Πολέμων ένας από τους σημαντικούς στρατηγικούς στόχους της σερβικής πολιτικής ήταν να αποκτήσει ένα διάδρομο στην Αδριατική θάλασσα και ως εκ τούτου βασική πρόθεσή της ήταν η Σερβία να μοιράζεται κοινά σύνορα με το Βασίλειο της Ελλάδας στερώντας έτσι από το αλβανικό έθνος ένα καθεστώς ανεξάρτητου κράτους.

### Β' Παγκόσμιος Πόλεμος
Κατά τη διάρκεια του Β ' Παγκοσμίου Πολέμου μια πολύ στενή συνεργασία αναπτύχθηκε μεταξύ του λαϊκού Απελευθερωτικού Στρατού της Γιουγκοσλαβίας και του λαϊκού Απελευθερωτικού Στρατού της Αλβανίας. Ο Αλβανικός Λαϊκός Στρατός ανέλαβε την εξουσία της χώρας το 1944. Η Σοσιαλιστική Ομοσπονδιακή Δημοκρατία της Γιουγκοσλαβίας ήταν η πρώτη χώρα που αναγνώρισε τη νέα κυβέρνηση της Αλβανίας τον Απρίλιο του 1945.

### Ψυχρός Πόλεμος
[μικρογραφία|Κομμουνιστικό σχέδιο της μεταπολεμικής [Βαλκανική Ομοσπονδία|Βαλκανικής Ομοσπονδίας.]]
Αρχικά υπήρχαν κομμουνιστικά σχέδια για τη δημιουργία μιας Βαλκανικής ομοσπονδίας που θα περιλαμβάνει τη Γιουγκοσλαβία, την Αλβανία, τη Ρουμανία, τη Βουλγαρία και την Ελλάδα. Ωστόσο μετά το ψήφισμα του Informbiro το 1948 η Αλβανία έσπασε τις σχέσεις της με τους Γιουγκοσλάβους κομμουνιστές, επειδή ο Ενβέρ Χότζα παρέμεινε πιστός στη Σοβιετική Ένωση υπό τον Ιωσήφ Στάλιν.

### Γιουγκοσλαβικοί Πόλεμοι
Τον Ιούνιο του 1991 ο Αλβανός Υπουργός Εξωτερικών Μεχμέτ Καπλάνι επισκέφθηκε την Κροατία. Την ίδια στιγμή ο Πρόεδρος της Αλβανίας Ραμίζ Αλία ξεκίνησε συζητήσεις με τους Αλβανούς ηγέτες του Κοσσυφοπεδίου. Τον Ιούλιο του 1991 οι σχέσεις μεταξύ της Αλβανίας και της Γιουγκοσλαβίας ήταν τεταμένες. Γιουγκοσλάβοι και Αλβανοί ηγέτες αντάλλαξαν πυρά. Η Γιουγκοσλαβική κυβέρνηση κατηγόρησε την Αλβανία ότι παρεμβαίνει στις εσωτερικές υποθέσεις της Γιουγκοσλαβίας και προειδοποίησε την Αλβανία ότι η Γιουγκοσλαβία θα αντιδράσει "*αποφασιστικά με όλα τα διαθέσιμα μέσα*" σε τυχόν προκλήσεις της εθνικής της κυριαρχίας.

Το 1998 Αλβανοί πρόσφυγες από το Κοσσυφοπέδιο προσπάθησαν να ξεφύγουν περνώντας τα σύνορα στη βόρεια Αλβανία και η Αλβανία άρχισε να ισχυρίζεται ότι η Γιουγκοσλαβία εκτελούσε μια εκστρατεία εθνοκάθαρσης καλώντας τη διεθνή κοινότητα να παρέμβει.

Το 2008 το Κόσοβο διακήρυξε την ανεξαρτησία του και η Αλβανία ήταν μία από τις πρώτες χώρες που το αναγνώρισαν επίσημα ως κράτος προκαλώντας την άμεση αντίδραση της Σερβίας.

## Παραπομπές


Αλβανία
Γουίλιαμ Ράμσεϊ (αποσαφήνιση)

Με το όνομα **Γουίλιαμ Ράμσεϊ** είναι γνωστοί οι:

*Ουίλιαμ Ράμσεϊ (1852&#x2013;1916), Σκωτσέζος χημικός που ανακάλυψε τα ευγενή αέρια.
*Sir William Ramsay School, σχολείο στην Hazlemere, Buckinghamshire, το οποίο πήρε το όνομά του από τον Σκωτσέζο χημικό
* Ουίλιαμ Ράμσεϊ (αστρολόγος) (ακμή 1660&#x20;1660), Άγγλος γιατρός και αστρολόγος, βλέπε 
* Ουίλιαμ Μωλ (William Maule), 1ος Βαρώνος του Panmure (1771-1852), Σκωτσέζος peer (μέχρι το 1782 ονομαζόταν Hon. William Ramsay)
* Ουίλιαμ Τζ. Ράμσεϊ (William G. Ramsay) (γεννήθηκε το 1929), Αμερικανός τζαζ σαξοφωνίστας & band leader, που βασίζεται στο Σιάτλ
* Μπιλ Ράμσεϊ (πολιτικός) (Bill Ramsay) (γεννήθηκε το 1962), πολιτικός της Νέας Γης στον Καναδά
* Ουίλιαμ Ράμσεϊ (κλασικός φιλόλογος) William Ramsay (1806-1865) καθηγητής Ανθρωπιστικών Σπουδών στο Πανεπιστήμιο της Γλασκώβης 1831-1863
* Ουίλιαμ Ράμσεϊ Ράμσεϊ (William Ramsay Ramsay) (1809-1850), Σκώτος βουλευτής της εκλογικής περιφέρειας Midlothian του Κοινοβουλίου του Ηνωμένου Βασιλείου) και του Stirlingshire
* Ουίλιαμ Μίτσελ Ράμσεϊ (William Mitchell Ramsay) (1851&#x2013;1939), Σκωτσέζος αρχαιολόγος και μελετητής της Καινής Διαθήκης
* Ουίλιαμ Ράμσεϊ (κατασκευαστής) (William Ramsay) (1868&#x2013;1914), Αυστραλιανό κατασκευαστή, ο οποίος εφηύρε το Ακτινίδιο παπούτσι πολωνικά
Ελένη Βαλαβάνη

Η **Ελένη Βαλαβάνη**(21 Ιανουαρίου 1918 - 19 Μαΐου 1994) ήταν Ελληνίδα συγγραφέας.

## Βιογραφικά στοιχεία
Γεννήθηκε στον Βόλο. Σπούδασε νομικά στο Πανεπιστημίου Αθηνών και εν συνεχεία γερμανική φιλολογία. Έγραφε βιβλία κυρίως για παιδιά και νέους.

Έχει τιμηθεί με το Α΄ Βραβείο Ιστορικής Μονογραφίας της Γυναικείας Λογοτεχνικής Συντροφιάς για το βιβλίο της Μορφές του Νέου Ελληνισμού

Πέθανε σε ηλικία 76 ετών στις 19 Μαΐου του 1994.

## Εργογραφία
* *Μύθοι του Αισώπου* (1998, Εκδόσεις Πατάκη)
* *Ένας θεός ξεπετιέται* (1995, Κέδρος)
* *Σαν τον άνεμο (1995, Κέδρος)
* *Το κακέκτυπο* (1985, Κέδρος)
* *Τα σκληρά καρύδια (1983, Εκδόσεις Καστανιώτη)
* *Βάλιας και Βάλια* (1982, Εκδόσεις Καστανιώτη)
* *Μορφές του νέου ελληνισμού* (1982, Βιβλιοπωλείον της Εστίας)
* *Ο Φιλ κι εγώ* (1978, Εκδόσεις των Επτά)
* *Τα παπούτσια και εγώ* (1964)

## Πηγές


Βαλαβάνη Ελένη